DISSERTATIO  MEDICA 


IN  AUGURALIS, 


DE 


CYNANCHE  TRACHEALI. 


AUCTORE  JACOBO  MACKIE. 


Cynanche  Trachealis,  sequentis  dissertationis 
argumentum,  morbus  est  cujus  natura  bene  in¬ 
tellecta  et  descripta  est  solum  medicis  recen- 
tioribus ;  unde  quidam  putant  morbum  novum 
esse,  solumque  cognitum  intra  sexaginta  sep- 
tuagintave  annos.  Quod  si  consideremus  causas 
quae  Cynanchen  Trachealem  movent,  olim  quo¬ 
que  extitisse,  non  possumus  huic  sententiae 

assentiri,  sed  ignorantiam  morbi  potias  referen¬ 
dam  putamus  aliis  rebus,  imprimis  quod  ii  qui 
afficiuntur  plerumque  pueri  sunt,  qui  mala  sua 
describere  parum  possunt  ;  tum  quod  hic  mor¬ 
bus  non  bene  discernitur  ab  aliis  quibus  con» 
jungi  solet  ;  et  denique  quia  olim  summa  religio 
fuit  in  corporibus  mortuorum  adaperiendis, 
unde  demum  natura  hujus  morbi  plene  cognos¬ 
ci  potuit.  Quinetiam  si  veterum  medicorum 
monumenta  inspexerimus,  inveniemus  praecipua 
signa  hujus  morbi  sub  variis  nominibus.  Angi¬ 
nae,  catarrhique  suffocantis,  et  aliis  memorata  ; 
atque  adeo  *Tulpius  atque  tBallonius  morbum 

tu 

descripserunt,  cujus  indicia  Cynanche^  Trachea- 
lis  plurimum  referebant. 


Iti  Britannia  hbstra  autem  celeberrimus 
Franciscds  Home,  qui  nuper  in  hac  Academia 


*  Vide  Observat.  Medie. 


f  Vide  Epidem.  et  Ephemerid. 


DE  CYNANCHE  TRACHEALI.  3 

Materiam  Medicam  profitebatur,  primus  hunc 
morbum  descripsit,  Stridulamque  Suffocationem 
vocavit ;  * * * §  a  quo  tempore  studium  plurium 
scriptorum  in  variis  locis  comparavit*  accepit- 
que  nomina  Anginae  Polyposae  seu  membrana- 
ceaef,  Cynanches  Stridulae  t,  Asthmatis  Infan- 
tum  Spasmodici  § ,  Tracheitidis  Infantutn  11*  alia¬ 
que  plura  de  quibus  dicere  longum  est. 


Hic  morbus  vero  saepissime  accidit  locis  fri¬ 
gidis  aut  temperatis,  raro  calidis.  Videtur  pro¬ 
prias  regiones,  maximeque  maritimas,  atque 
eas  quae  aquiloni  objiciuntur,  saepius  infestare  ; 
non  quod  non  loca  mediterranea,  praecipueque 
humilia  et  paludosa,  saepe  vexat,  Occurrit 


*  Vide  Home’s  Enquiry  into  the  Nature,  Causes  and  Cure  of  Croup. 

♦  W. 

f  Michealis  de  Angina  Polyposa,  &e. 

|  Craufurd  Dissertatio  Inauguralis,  Edin,  1771. 

§  Rush.  Dissertation,  Lond.  1770. 

|j  Albers’  Commentatio  de  Tracheit.  Infant. 

autem  plerumque  hieme  aut  vere,  et  ubi  vicissi¬ 
tudines  subitae  tempestatis  accidunt,  atque 
ita  saepissime  iis  hiemibus  quae  et  frigidae 
et  humidae  sunt.  Idem  infantes  puerosque 
maxima  ex  parte  corripit ;  raroque  post  duode¬ 
cimum  annum,  vel  antequam  puer  sugere  desiit, 
aggreditur.  Quod  interdum  epidemicus  fuerit 
abunde  testantur  Michaelis  atque  Albers ;  ne¬ 
que  tamen  ulla  testimonia  sunt,  meo  quidem 
judicio,  morbum  unquam  contagiosum  fuisse. 


DE  MORBI  DEFINITIONE. 

Sequentibus  verbis  celeberrimus  Cullen  hunc 
morbum  definivit.  ct  Cynanche  Trachealis  re- 
ct  spiratione  difficili,  inspiratione  strepente,  voce 
“  rauca,  tussi  clangosa,  tumore  fere  nullo  in 
°  faucibus  apparente,  deglutitione  parum  diffi- 
a  cili,  et  febre  synocha.” 

te 

DE  HISTORIA  MORBI. 

Etsi  Cynanche  Trachealis  non  semper  eodem 
modo  aggreditur,  tamen  plerumque  incipit,  tan- 
quam  vulgaris  catarrhus,  a  languore  lassitudine¬ 
que  et  morositate,  quae  possunt  per  paucos  dies 
existere,  neque  ullum  pejus  signum  accedere» 
Primum  autem  indicium  quod  animum  movet 
terroremque  excitat  est  aliquid  raucitatis  ;  quod, 
gradatim  increscens,  post  aliquamdiu  in  illum 
sonum  clangosum  atque  proprium  convertitur, 
qui  hunc  morbum  a  ceteris  aliis  discernit. 
Quinetiam  usque  adeo  proprius  hic  sonus  vocis 
est,  in  loquendo  pariter  atque  tussiendo  (qui 
non  inepte  collatus  est  cantui  rauci  galli,  vel  ei 
sono  quem  edit  pullus  gallinaceus  ubi  apprehen¬ 
ditur  manu)  ut  nemo  qui  unquam  audivit  possit 
postea  de  natura  ejus  dubitare,  etsi  admodum 
difficile  sit  ullis  verbis  depingere.  Hoc  morbi 

tempore,  si  puer  describere  mala  sua  potest, 
conqueritur  sensum  angustiae  dolorisque  apud 
laryngem,  cum  magna  difficultate  spirandi,  quae 
efficitur  inter  inspirandum  sono  strepente,  quasi, 
id  quod  revera  accidit,  iter  aeris  coarctetur. 
Tussis  autem,  quae  initium  hujus  morbi  comita¬ 
tur,  plerumque  levis  est  et  sicca ;  brevi  autem 
vehementior  molestiorque  fit,  per  accessiones 
venit,  atque  interdum  ejicit  portiones  rei  mem¬ 
branosae,  quae  expuuntur  tanto  impetu  ut  peno 
minetur  strangulationem.  His  accedunt  magna 
sitis  ingensque  calor  cutis  ;  pulsus  frequens  est* 
interdum  validus  et  durus ;  summa  inquietudo 
et  anxietas  urgent ;  facies  rubet  atque  tumet  5 
oculi  protruduntur,  sanguineque  suffunduntur ; 
lingua  plerumque  albida  est  atque  scabra  $  modo 
nausea  vomitusque  accedunt,  modo  cupiditas 
cibi  parum  mutatur,  satisque  integra,  ad  ulti¬ 
mum  superest  $  urina  fere  minore  copia  secerni¬ 
tur  et  rubra  est,  sed,  ut  procedet  morbus,  in- 

terdum  sedimentum  subalbidum  dejicit ;  *  alvus 
ab  initio  protinus  astricta  est.  Ubi  fauces  in¬ 
spiciuntur,  raro  rubrae  aut  inflammatae  repe- 
riuntur*  neque  unquam  ullus  gravis  tumor  ton¬ 
sillarum  est,  neque  deglutitio  unquam  laedi¬ 
tur*  Haec  mala  citius  tardiusve  variis  exemplis 
procedunt ;  quod  si  idoneis  remediis  non  sis¬ 
tuntur,  morbus  nunc  celeri  gradu  progreditur. 
Spiritus,  qui  semper  plus  minus  afficitur,  nunc 
magis  magisque  difficilis  fit ;  pulsus  creber  est, 
exiguus  et  intermittens  ;  facies  livescit  et  intu- 
met,  aegerque,  vehementia  morbi  fractus,  non 
potest  expuere  materiam  quae  in  glottidem  coit 
eandemque  intercludit ;  frigidi  sudores  tandem 
per  frontem  membraque  erumpunt,  aegerque 
vel  sopore  oppressus,  vel  fractis  viribus,  aut  con¬ 
vulsionibus  correptus,  tandem  emoritur.  Haec 
etsi  vulgaris  descriptio  morbi  haberi  potest, 
eaque  quae  plerisque  exemplis  respondet ;  tamen 


*  Vide  Home’s  Tnquiry,  &c.  pag.  47. 

non  raro  invenimus  morbum  incipere  a  convul- 
sionibust  vehementique  constrictione  glottidis, 
quae  sensum  et  metum  movet  instantis  strangu¬ 
lationis  ;  quinetiam  hoc  ipsum  interdum  acci¬ 
disse  dictum  est,  intra  sex  octove  horas  ab  ini¬ 
tio  morbi #  neque  quidem  unquam  fortasse  mor¬ 
bus,  utcunque  manifeste  inflammatoria  natura 
ejus  sit,  ad  ultimum  procedit,  sine  quod  pati¬ 
tur  quasdam  accessiones  spasmodicas  difficultatis 
spirandi,  quae  omnia  signa  plurimum  adaugent, 
atque  adeo  vitam  in  summum  periculum  ducunt. 

Hic  morbus  ubi  resolvitur  variis  modis  fit : 
non  raro  ubi  morbus  per  duos  tresve  dies  summa 
gravitate  perstiterit,  febris  gradatim  decedit, 
cutis  frigidior  fit,  pulsus  tardior  molliorque, 
tussis  facilior  est,  subindeque  portiones  albae 
membranae  ejicit,  spiritus  facilius  trahitur,  vox¬ 
que  magis  naturalis  fit.  Aliquando  tamen,  etsi 


*  Vide  Albers’  Comment,  pag.  10. 


f  Cheyne. 

raro,  morbus  vetustior  fit,  interdumque  protra¬ 
hitur  ad  duas  tresve  hebdomadas,  tumque  de¬ 
mum  finitur. 

DE  ASPECTU  CADAVERUM. 

Corpora  eorum  qui  mortui  sunt  ex  hoc  morbo 
ab  exteriore  parte  eosdem  aspectus  praebent,  at¬ 
que  eorum  qui  mortem  ex  strangulatione  subie¬ 
runt.  Facies  tumida  est,  plus  minusve  livida ; 
oculi  prominentes  sanguineque  suffusi,  cum 
venis  jugularibus,  iisque  quae  ad  anteriorem  par¬ 
tem  colli  sitae  sunt,  turgidis.  Ubi  trachea  se¬ 
catur,  deprehendimus  in  ea  albam  subflavamve 
membranam,  modo  tubi,  quae  tracheam  obdu¬ 
cit,  et  quae  occupat  modo  totam  tracheam  a 
larynge  ad  bronchos  usque,  atque  adeo  interdum 
ipsos  bronchos,  modo  minus  late  serpit,  portio¬ 
nemque  solam  tracheae  occupat»  Plerumque 
quoque  aspicitur  magna  copia  humoris  purifor- 

mis,  qui  ex  pulmone  exprimitur,  si  quando  huic 
manum  admovemus.  Prioris  substantiae  autem 
crassitudo  admodum  varia  est ;  ab  altera  parte 
enim  tenuis  est  et  pene  fluida,  ab  altera  spissa 
plus  vel  minus  solida.  Eadem  adhaeret  magis 
minusve  internae  membranae  tracheae,  a  qua 
tamen  facile  separari  potest ;  magisque  aut  mi¬ 
nus  crassa  reperitur  pro  parte  quam  occupat, 
siquidem  crassior  esse  dicitur  ab  anteriore  su- 
perioreque  parte  tracheae  quam  alibi.  Inter¬ 
dum  pro  membrana  materia  tenuis  et  spumans 
exudat.  Interna  tunica  autem  tracheae  semper 
plus  minus  inflammatur,  eademque  inflammatio 
vel  per  totam  tracheam  extenditur,  vel  in  ma¬ 
culis  hic  atque  illic  occurrit,  sed  nunquam  om¬ 
nino  desideratur  atque  interdum  rubri  admodum 
coloris  est.  Non  raro  quoque  bronchi  aliqua 
vestigia  inflammationis  ostendunt,  pulmoque 
saepe  solidior  est  quam  pro  consuetudine. 

DE  CAUSIS  PRAEDISPONENTIBUS  ET 

EXCITANTIBUS. 

3  i  fl £'•  ■'* ' i  i  ‘a  !•  '  '•  J 

Quoniam  hic  morbus  videtur  esse  fere  pro¬ 
prius  infantibus  a  tempore  quo  sugere  desinunt 
ad  pubertatem,  haec  aetas  potest  haberi  prae¬ 
cipua  causa  praedisponens,  quoque  propius 
priori  aetati  accedunt,  eo  magis  morbo  obnoxii 
sunt.  Nihil  autem  magis  adauget  proclivitatem 
huic  morbo  quam  prior  accessio,  ita  ut,  si  semel 
acciderit,  possimus  timere  reditum  ejus,  si  puer 
objectus  fuerit  etiam  levioribus  causis  quam 
quae  morbum  primum  fecerunt ;  donec  provec¬ 
tior  aetas  hominem  immunem  praestiterit. 
Ad  haec,  duae  conditiones  corporis  admodum 
contrariae,  dictae  sunt  ab  auctoribus  huic  morbo 
potissimum  patere  ;  primum,  ubi  puer  robustus 
est  faciemque  rubram  habet ;  et  deinde,  ubi  in- 

fans  prioribus  morbis  jam  fractus  est,  et  debili¬ 
tatus. 


Quod  ad  causas  autem  ex  citantes,  raro  alias  pos¬ 
sumus  invenire  quam  quae  vulgarem  catarrhum 
movent.  Hujusmodi  sunt  frigus,  sive  per  se,  sive 
cum  humiditate  conjunctum,  maxime  ubi  cor¬ 
pus  priore  exercitatione  calefactum  est;  ad 
hoc  vicissitudines  tempestatis  subitae  idem 
conferre  possunt.  Annotatum  est  autem  mor¬ 
bum  certis  temporibus  anni,  maximeque  hieme 
et  vere,  accedere ;  certaque  loca,  ut  humilia  hu- 
midaque,  maximeque  prope  mare,  infestare  ; 
quinetiam,  *  secundum  Cheyne,  quo  propior 
mari  locus  est,  eo  majus  periculum  erit  morbi 
accessionis. 

DE  DIAGNOSI. 

Morbi  cum  quibus  Cynanche  Trachealis  con¬ 
fundi  potest  sunt  Catarrhus,  Cynanche  Tonsil¬ 
laris,  Cynanche  Maligna,  Pertussis,  et  Asthma 
Infantum  Acutum. 

A  primo  autem,  etsi  Cynanche  Trachealis 
eadem  fere  signa  initio  ostendit,  tamen  sine 
difficultate  discernitur,  maximeque  ut  procedit. 
Ad  id  sonus  proprius  in  tussiendo  satis  est ;  rau¬ 
citas  quoque  et  difficultas  spirandi  in  Cynanche 
Tracheali  semper  magis  urgent. 

4  '  1 

In  Cynanche  Tonsillari  vero,  Tonsillae  vici¬ 
naeque  partes  inflammantur,  cum  deglutitione 
difficili,  auctoque  fluxu  salivae  $  tussis  quoque 
nullum  proprium  sonum  edit.  His  signis  igitur 
a  Cynanche  Tracheali  optime  dignoscitur. 

Cynanche  Maligna  quoque  plurimis  manifestis 
signis  in  interiore  ore,  cum  respiratione  parum 
impedita,  febreque  Typhoidea,  a  Tracheali  dis¬ 
cernitur.  Interdum  tamen  hi  duo  morbi  con¬ 
junguntur,  affectionemque  admodum  periculo¬ 
sam  faciunt. 

Vix  opus  est  Cynanchen  Trachealem  a  Per¬ 
tussi  discernere,  siquidem  perpauca  communia 
habent.  Pertussis  enim  habet  febrem  initio 
solo,  remissiones  manifestae  sunt,  tussis  convul» 
siva  est  et  sonora,  saepeque  vomitu  finitur. 
Praeterea  Pertussis  morbus  contagiosus  est,  se- 
melque  aliquem  in  vita  afficit. 

Asthma  Infantum  acutum  autem,  etsi  Cynan- 
chi  Tracheali  admodum  simile  est,  tamen  ab 
hac  dignoscitur  tussi  leniore,  remissionibusque 
manifestis,  quas  comitantur  eructationes,  vomi- 
tusve  aut  diarrhoea.  Praeterea  pulsus  frequens 
est  sed  imbecillus,  urinaque  limpida,  et  morbus 

fere  remediis  antispasmodicis  cedit.  In  his 
omnibus  a  Cynanche  Tracheali  plurimum  distat. 


DE  PROGNOSI. 

Hic  morbus  admodum  periculosus  est,  eoque 
magis  quia  fere  inveteravit  antequam  medicus 
accersitur  ;  quod  si  vero  fortiter  occurritur  ple¬ 
rumque  depelli  potest.  Judicamus  id  fore  si 
idoneis  remediis  cedit,  si  febris  se  remittit,  si 
difficultas  spirandi  minor  est,  si  tussis  levior, 
mucumque  vel,  quod  melius  est,  portiones  mem¬ 
branae  ejicit,  si  pulsus  mollior  tardiorque  est, 
voxque  magis  naturalis,  et  si  redeunt  somnus 
cibique  cupiditas,  etsi  haec  interdum,  secun¬ 
dum  Home,  ad  ultimum  parum  laeditur.  Rur¬ 
sus  si  his  omnibus  contraria  accidunt,  cum  mag¬ 
na  inquietudine  et  anxietate  mutationeque  vul¬ 
tus,  ita  ut  labra  livida  fiant,  pallorque  os,  et 
color  plumbeus  faciem  occupet,  tunc  parum  aut 

nihil  spei  habere  possumus  morbum  in  sanitatem 
desiniturum. 

'II  c>rr^  'j*\7  ffYIA  lA^iYr  telsh/vA 

14  v|'  '***.'■  .*  a  i  {lUi&feft 

DE  MORBI  CURATIONE,  maup 

-orn  ow  ia  -ootrv>!  morioiIsnBS 

In  hoc  morbo  curando  oportet  meminisse 
quanta  celeritate  interdum  per  cursum  suum 
discurrat ;  rursus  quantum  valeant  medicamenta 
in  vehementissimo  morbo,  si  modo  mature  et 

prudenter  adhibentur.  Quo  autem  accuratior 

■ 

sit  sermo,  dividam  morbum  in  duo  stadia.  In 
priore  consilium  nostrum  manifeste  est  inflam¬ 
mationem  membranae  mucosae  Tracheae  depel¬ 
lere  5  quod  si  eflicere  non  possumus,  in  altero 
stadio  consilia  minus  simplicia  sunt,  scilicet 
inflammationem  moderare,  sputum  movere, 
viresque  corporis  sustinere. 

tv  '1  i  '•  i  •  v*  j  :  |  ’  \  .•  ;>  ■ .  "*}  i  1  *'/  *y  j  tif  *  I  -/  :•  ***>  *  1  ‘  -4,  ,  !•#' 

‘  '  1  «  •»,  .  .  I  ,*•  '•  .  »  fm  „v  4>r  - 

Ex  propriis  remediis  autem  incipiam  a  vomi¬ 
toriis,  quae  ubicunque  ullus  metus  est  Cynan- 

ches  Trachealis  protinus  adhiberi  debent.  Quae¬ 
cunque  enim  sententia  sit  de  eorum  modo  ope¬ 
randi,  constat  inter  omnes  morbum  saepe  iis 
curtari ;  nihilque  praeterea  interdum  postulari, 
quam  remedium  purgans  victum  que  tenuem  ad 
sanationem  perficiendam.  Quod  si  vero  mor¬ 
bus  perstat,  et  ad  alterum  stadium  pervenit, 
tamen  nihil  magis  idonea  quam  vomitoria  sunt 
ad  eum  humorem  qui  bronchos  implet,  quemque 
infans  ex  infirmitate  diutius  expuere  non  potest, 
ejiciendum.  Ex  vomitoriis  autem  optimum 
fortasse  Antimonium  est,  non  modo  quia  com¬ 
modius  datur,  sed  etiam  quia  effectus  magis  diu¬ 
turni  sunt,  et  movet  fluxum  ab  intestinis,  cur¬ 
sumque  humorum  ad  cutem. 

/ 

Post  vomitorium,  si  aeger  nihil  melius  se  ha¬ 
bet,  protinus  demittendus  est  in  balneum,  cujus 
calor  a  90°  ad  96°  est.  Hujus  remedii  tam  ma¬ 
nifesta  commoda  sunt,  ut  parentes  infantum, 
qui  huic  morbo  obnoxii  sunt,  fere  ad  id  confu- 

giant  antequam  medicum  accersunt.  Si  acces- 

i 

siones  frequentes  et  graves  sunt,  possumus  hoc 
remedio  uti  bis  ter  ve  quotidie ;  neque  aliud 
melius  est  ubi  tantopere  processit  morbus  ut 
depletiones  inutiles  sint,  solumque  consilium 
est  sputum  adjuvare,  summamque  imbecillitatem 
impedire. 

Quod  si  post  vomitorium  primum  balneum¬ 
que,  signa  non  multum  leniuntur,  protinus  con¬ 
fugiendum  est  ad  sanguinis  missionem  ;  quae 
quidem,  ubi  pulsus  celer  est  et  validus,  calor  cutis 
ingens,  summaque  difficultas  spirandi,  manifes¬ 
te  desideratur,  etsi  aliquid  dubii  subesse  potest 
de  modo  quo  fiat :  melius  autem  est  ullo  modo 
facere  quam  praetermittere.  Si  sanguis  mature 
mittitur,  praesidium  saepe  subitum  est,  etiam 
dum  fluit  sanguis,  infans  melius  se  habet,  spiri¬ 
tusque  longe  facilius  ducitur.  Post  aliquam¬ 
diu  vero  mala  signa  redire  possunt,  necessarium¬ 
que  erit  sanguinem  iterum  mittere  ;  et  si  prius 

missus  est  ex  brachia,  nunc  forte  hirudines  collo 
injici  possunt,  siquidem  plurimum  interest  no¬ 
visse  quando  a  depletionibus  abstinendum  sit. 
Quod  ad  locum  vero  unde  sanguis  detrahi  debet, 
plurimum  inter  se  medici  dissentiunt  5  sed  ma¬ 
nifeste  quam  proxime  sedem  morbi  detrahen¬ 
dus  est.  Quod  si  hirudines  super  tracheam  ad¬ 
moventur,  interdum  periculum  est  ne  sanguinis 
fluxus  sisti  non  possit,  ideo  quia  trachea  pressu¬ 
ram  non  patitur.  Hoc  vero  incommodum,  uti 
arbitror,  evitari  potest,  si  hirudines  per  sterno- 
mastoideo  musculum  vel  ipsi  sterno  affiguntur. 
Haec  igitur  meliora  sunt  si  infans  admodum 
tener  est ;  quod  si  paulo  provectioris  aetatis  est, 
et  maxime  robusti  plenique  habitus  corporis, 
optimum  erit  sex  vel  octo  uncias  sanguinis  ex 
brachio  mittere,  idemque  iterum  facere  prout 
res  exigit. 

Proxima  remedia  purgantia  sunt;  neque  qui¬ 
dem  dubitare  possumus  de  eorum  utilitate,  si 

consideramus  quantopere  infantes  ab  irritatione 
in  intestinis  afficiantur.  Si  igitur  alvus  non  sa¬ 
tis  relaxatur,  vomitoriis  ex  Antimonio  quae  in¬ 
itio  data  sunt,  tria  vel  quatuor  grana  submuria- 
tis  hydrargyri,  pro  aetate  pueri,  alternis  ternisve 
horis  dari  possunt,  donec  alvus  plene  responde¬ 


rit.  Idem  subminias  hydrargyri  vehementer 
laudatus  est  in  hoc  morbo,  ut  remedium  quasi 
certum,  a  Doctore  Hamilton  artis  obstetricae 
in  hac  Academia  Professore.  Ait  enim  hoc 
remedium  se  nunquam  fefellisse,  si  modo  da¬ 


tum  est  satis  mature,  et  si  dejectiones  subviri¬ 
des  movit,  quas  sanitas  semper  brevi  secuta 


est 


ini  0* 


1  90 


hti. 


Praeter  haec  remedia,  vesicatoria  interdum 
multum  prosunt,  maximeque  si  cetera  remedia 
parum  profecerunt,  spiritusque  admodum  diffi* 
cilis  et  sibilans  est.  Maxime  vero  adjuvant  si 
laryngi  vel  siimmo  sterno  admoventur. 

Ad  haec,  inhalationes  vaporis  aquae  calidae 
et  aceti,  ubi  adhiberi  possunt,  interdum  laudan¬ 
tur  :  mihi  vero  remedium  esse  videtur  parum 
efficax,  certe  longe  minus  quam  balneum. 

:  sf!  *  i.  diSHir  5  iys  ot  r  v.v; yr  oic| 

Si  haec  omnia  remedia,  mature  prudenterque 
adhibita,  morbum  non  sustulerint,  procedente- 
que  malo,  puer  soporificus  depressusque  fit,  id 
quod  testatur  spiritus  difficilis,  pulsus  celer  et 
imbecillus,  facies  livida,  membraque  frigida, 
confugiendum  erit  ad  opium,  aetherem,  vinum¬ 
que  calidum  cum  magna  portione  aquae.  Quod 
si  morbus  resolvitur,  tamen  multum  curae  desi- 
derabit  ne  redeat.  Calor  corporis  diligenter  ser¬ 
vandus  erit,  frigusque  evitandum*  Ad  haec 
puer  uti  debet  cibo  tenui  sed  nutriente,  maxime 
ex  lacte,  panada,  et  iis  similibus,  quae  tuto  brevi¬ 
que  corporis  robora  reficient. 

- 

Adhuc  nihil  de  Laryngotomia  dixi,  quia  hoc 
remedium,  vituperationibus  Cheyne  aliorum- 

que, peritorum,  pene  obsolevit.  Interdum  tamen, 
ut  ego  judico,  utilis  esse  potest,  dicamque  nunc 
quam  brevissime  conditiones  quae  eandem  pos¬ 
tulare  videantur.  Si  inflammatio  dolorque  la¬ 
ryngem  solam  afficit  (id  quod  colligi  potest  vel 
ex  querelis  infantis,  vel  quod  manus  assidue  huic 
admoventur,  vel  quod  pressuram  refugit) ;  si  per 
sputum  portiones  lymphae  coagulabilis  sine  muco 
eo  spumante,  qui  fere  ex  inflammatis  bronchis 
venit  ejiciuntur,  si  non  accedit  sonus  ille  sibilans 
qui  posteriorem  affectionem  ostendit ;  si  denique 
affectiones  spasmodicae  glottidis  manifestae  et 
graves  fuerunt,  his  si  accedunt  livor  faciei  et 
labrorum  aliaque  pestifera  signa,  judicarem  fore 
ut  bronchotomia  prodesset :  manifestum  enim 
est  aegrum  cito  periturum  nisi  tale  aliquod  ex¬ 
pertum  est,  et,  ut  inquit  Celsus,  “  dubia  spes 
“  certa  desperatione  potior  est.”  Quinetiam  si 
morbus  non  solam  laryngem  sed  pulmones  quo¬ 
que  quodammodo  afficit,  crederem  Chevalier* 

*  Vide  Medico  Chirurgic.  Transact.  vol.  vi,  page  151. 

aperturam  in  ima  trachea  commode  fieri,  ita  ut 
mucus  educatur,  aegerque  plene  inspirare,  atque 
ita  bronchos  tussiendo  deplere  possit.  Si  hoc 
remedio  uti  constituemus,  non  possumus  diu 

dubitare  ubi  commodissime  adhibeatur;  mani¬ 
festum  enim  est  quo  inferior  apertura  est,  eo 

melior  spes  est  fore  ut  bene  cedat.  Potest  qui¬ 
dem  esse  aliquid  difficultatis  ex  magnitudine 
glandulae  thyroideae  in  infantibus,  et  ex  in¬ 
quietudine  aegri ;  tamen  haec  incommoda  chir¬ 
urgo  prudente  atque  perito  facile  superari  pos¬ 
sunt. 

Excudebat  C.  Stewart. 

